N Á R O D N Á R A D A S L O V E N S K E J R E P U B L I K Y

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VIII. volebné obdobie**

 číslo: PREDS - 127/2021

**553**

**Návrh**

**na voľbu člena Správnej rady Tlačovej agentúry Slovenskej republiky**

**Predkladá: Materiál obsahuje:**

Výbor NR SR pre kultúru a médiá Návrh uznesenia Národnej rady SR

 Správu k návrhu na voľbu člena správnej rady

 Návrh kandidátov na člena správnej rady

**Bratislava jún 2021**

**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

číslo: PREDS - 127/2021

**U Z N E S E N I E**

**N Á R O D N E J R A D Y S L O V E N S K E J R E P U B L I K Y**

**z ......... júna 2021**

k návrhu na voľbu člena Správnej rady Tlačovej agentúry Slovenskej republiky (tlač 553)

**Národná rada Slovenskej republiky**

1. **k o n š t a t u j e , že**

podľa § 9 ods. 1 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov je potrebné zvoliť jedného člena Správnej rady Tlačovej agentúry Slovenskej republiky z odborníkov v oblasti žurnalistiky.

* 1. **z v o l i l a**

podľa § 9 ods. 1 a 2 a podľa § 10 ods. 2 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov

odborníka v oblasti žurnalistiky .........................................................

na funkčné obdobie do 26. februára 2024, ktoré začne plynúť dňom jeho zvolenia Národnou radou Slovenskej republiky.

**N Á R O D N Á R A D A S L O V E N S K E J R E P U B L I K Y**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

číslo: PREDS - 127/2021

**S p r á v a**

**Výboru Národnej rady Slovenskej republiky pre kultúru a médiá**

**k návrhu na voľbu člena Správnej rady Tlačovej agentúry Slovenskej republiky
(tlač 553)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 V zmysle § 9 ods. 1 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov je potrebné zvoliť **jedného člena** Správnej rady Tlačovej agentúry Slovenskej republiky z  odborníkov v oblasti žurnalistiky, nakoľko dňa 17. mája 2021 sa vzdal jeden člen členstva v Správnej rade Tlačovej agentúry Slovenskej republiky.

Predseda Národnej rady Slovenskej republiky sa listom z 19. mája 2021 č. PREDS - 127/2021 obrátil na predsedov všetkých poslaneckých klubov, profesijné a občianske združenia pôsobiace v oblasti médií, kultúry, audiovízie, vedy, vzdelávania, informačných technológií, rozvoja a ochrany duchovných hodnôt, ľudských práv, reprezentujúce alebo zastupujúce profesijné združenia, národnostné menšiny alebo etnické skupiny, iné menšiny alebo registrované cirkvi a náboženské spoločnosti, aby v určenej lehote predložili Výboru NR SR pre kultúru a médiá návrhy kandidátov na člena správnej rady. Výbor dostal tieto návrhy kandidátov na člena správnej rady za **oblasť žurnalistiky**:

**Meno a priezvisko:**  **Návrh predkladá:**

1. **PhDr. Jozef Bednár, PhD.** Špeciálne olympiády Slovensko
2. **PhDr. Michal Frank, PhD.** Hudobná únia Slovenska, o. z.
3. **PhDr. Henrieta Hrubá**  Milan Vetrák a  Peter Liba, poslanci

Národnej rady Slovenskej republiky

1. **JUDr. Peter Nedavaška** Združenie podnikateľov Slovenska
2. **Ing. Marko Řehůřek** Juraj Krúpa, poslanec

Národnej rady Slovenskej republiky

1. **Mgr. Marián Šinkovič, MBA.** Zuzana Šebová, poslankyňa

Národnej rady Slovenskej republiky

Gestorský výbor posúdil predložené návrhy kandidátov na voľbu členov Správnej rady Tlačovej agentúry Slovenskej republiky a **k o n š t a t o v a l ,** že všetci kandidáti spĺňajú všetky náležitosti a predložené návrhy sú v súlade s kritériami uvedenými v § 9 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov.

Podmienky podľa čl. 5 ods. 7 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov neboli preskúmané, nakoľko si ich zvolení kandidáti môžu usporiadať do 30 dní od zvolenia.

Gestorský výbor v prijatom uznesení č. 115 z 22. júna 2021 vyslovil súhlas s návrhom na voľbu člena Správnej rady Tlačovej agentúry Slovenskej republiky (tlač 553) a

 **o d p o r ú č a**

 **Národnej rade Slovenskej republiky, aby**

1. **konštatovala, že**

podľa § 9 ods. 1 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov je potrebné zvoliť jedného člena Správnej rady Tlačovej agentúry Slovenskej republiky z odborníkov v oblasti žurnalistiky.

1. **zvolila**

 podľa § 9 ods. 1 a 2 a podľa § 10 ods. 2 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov

 **jedného** odborníka v oblasti **žurnalistiky**

na funkčné obdobie do 26. februára 2024, ktoré začne plynúť dňom jeho zvolenia Národnou radou Slovenskej republiky;

 **3. uskutočnila opakovanú voľbu**

 v prípade, že z navrhovaných kandidátov nebude zvolený odborník v oblasti žurnalistiky; do opakovanej voľby postupujú dvaja kandidáti s najvyšším počtom hlasov.

Bratislava 22. júna 2021

**Kristián**  **Čekovský, v. r.**

predseda

Výboru Národnej rady Slovenskej republiky pre kultúru a médiá

## Príloha

## N á v r h

**kandidátov na člena Správnej rady Tlačovej agentúry Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **PhDr. Jozef Bednár, PhD.**

*Rok narodenia:* 1972

*Bydlisko:* Šamorín

*Vzdelanie:* Univerzita Komenského Bratislava,

 Katedra žurnalistiky a masovej komunikácie

*Zamestnávateľ:* Slovenské národné múzeum

### *Funkcia v zamestnaní:* manažér

*Navrhol:* Špeciálne olympiády Slovensko, Bratislava

1. **PhDr. Michal Frank, PhD.**

*Rok narodenia:* 1977

*Bydlisko:* Prešov

*Vzdelanie:* Prešovská univerzita, Filozofická fakulta

*Zamestnávateľ:* Petit Press, a. s.

*Funkcia v zamestnaní:*redaktor denníka Korzár

*Navrhol:* Hudobná únia Slovenska, o. z.

1. **PhDr. Henrieta Hrubá**

*Rok narodenia:* 1961

*Bydlisko:* Bratislava

*Vzdelanie:*  Univerzita Komenského Bratislava

Filozofická fakulta

*Zamestnávateľ:* Hlavné mesto SR Bratislava

*Funkcia v zamestnaní:*šéfredaktorka kultúrno-spoločenského magazínu in.ba

*Navrhol:* Milan Vetrák a  Peter Liba, poslanci NR SR

1. **JUDr. Peter Nedavaška**

*Rok narodenia:* 1954

*Bydlisko:* Bratislava

*Vzdelanie:*  Univerzita Komenského Bratislava

Právnická fakulta

*Zamestnávateľ:* dôchodca

*Funkcia v zamestnaní:* ***---***

*Navrhol:* Združenie podnikateľov Slovenska

1. **Ing. Marko Řehůřek**

*Rok narodenia:* 1968

*Bydlisko:* Piešťany

*Vzdelanie:*  Ekonomická univerzita v Bratislave

Obchodná fakulta

*Zamestnávateľ: ---*

*Funkcia v zamestnaní:*prenájom a správa komerčných nehnuteľností

*Navrhol:* Juraj Krúpa, poslanec NR SR

1. **Mgr. Marián Šinkovič, MBA.**

*Rok narodenia:* 1970

*Bydlisko:* Bratislava

*Vzdelanie:* Univerzita Komenského v Bratislave

Filozofická fakulta, žurnalistika

*Zamestnávateľ:* VšZP a. s., Bratislava

### *Funkcia v zamestnaní:* manažér

*Navrhol:* Zuzana Šebová, poslankyňa NR SR